google/wiki40b huggingface dataset:
Disneyland

Το Disneyland Park ή απλά Disneyland (ελληνική απόδοση: Ντίσνεϋλαντ) είναι το πρώτο από τα δύο θεματικά πάρκα, που κτίστηκαν στο Disneyland Resort, στο Άναχαϊμ, της Καλιφόρνια, το οποίο άνοιξε στις 17 Ιουλίου 1955. Είναι, επίσης, το πρώτο και τελευταίο θεματικό πάρκο, το οποίο χτίστηκε υπό την επίβλεψη του Ουώλτ Ντίσνεϋ. Ήταν η πρώτη ατραξιόν του χώρου, και του οποίου το όνομα άλλαξε σε Disneyland Park, για να ξεχωρίζει από τις επεκτάσεις του χώρο, τη δεκαετία του 1990.
Η ιδέα της Disneyland ήρθε στον Ουώλτ Ντίσνεϋ, μετά από επισκέψεις που έκανε σε παρόμοια πάρκα με τις κόρες του, κατά τη δεκαετία του 1930 και του 1940. Αρχικά, σκέφτηκα να φτιάξει ένα πάρκο, ως τουριστική ατραξιόν, στα studios της εταιρείας στο Μπέρμπανκ, αλλά σκέψη του δεν υλοποιήθηκε λόγω ελλιπούς χώρου, για ένα τέτοιο εγχείρημα. Αργότερα, προσέλαβε βοηθούς για αυτό το εγχείρημα και το 1953, αγόρασε την έκταση στο Άναχαϊμ. Οι εργασίες ξεκίνησαν το 1954, ενώ το στις 17 Ιουλίου του 1955, παρουσιάστηκε.
Από τη στιγμή που άνοιξε, έχουν γίνει πολλές επεκτάσεις ενώ έχουν προστεθεί και διάφορες θεματικές ενότητες όπως το New Orleans Square, το 1966, το Critter Country, το 1972 και το Mickey's Toontown το 1993. Η Disneyland είναι το θεματικό πάρκο με τις περισσότερες επισκέψεις παγκοσμίως, καθώς το έχουν επισκεφτεί από τη στιγμή που άνοιξε πάνω από 650 εκατομμύρια άνθρωποι. Σύμφωνα με τη αναφορά της Disney, τον Μάρτιο του 2005, στο πάρκο υπάρχουν 65.700 υπάλληλοι.
Μπέττυ Σκούφα

Βιογραφία

Γεννήθηκε το 1972. Το 1997 ολοκλήρωσε τις σπουδές της στο Τμήμα Φιλοσοφικών και Κοινωνικών Σπουδών στο Πανεπιστήμιο Κρήτης, στο Ρέθυμνο και το 2001 απέκτησε μεταπτυχιακό τίτλο στη Φιλοσοφία από το Πανεπιστήμιο Ρουρ στο Μπόχουμ της Γερμανίας, όπου φοίτησε με υποτροφία από το ΙΚΥ. Το 2001 και επί 7 χρόνια ανέλαβε υπεύθυνη εκπαιδευτική σύμβουλος των γερμανικών  ως ξένης γλώσσας σε κεντρικό φροντιστήριο στη Θεσσαλονίκη. Από το 2008 ως τον Ιανουάριο του 2015 δίδαξε Νεοελληνική Γλώσσα και γερμανικά σε φροντιστήρια. Έχει μία κόρη.

Πολιτική δραστηριότητα

Από τα φοιτητικά της χρόνια έχει ενεργό συμμετοχή στα ζητήματα για την αντιμετώπιση του κοινωνικού αποκλεισμού και της φτώχειας. Σε τοπικό επίπεδο δραστηριοποιήθηκε και σε θέματα οικολογίας και ήταν μέλος Συντονιστικού της Επιτροπής ενάντια στην απόθεση βιομηχανικών αποβλήτων στον Όλυμπο. Σε πανελλαδικό επίπεδο είναι μέλος σε εθελοντικές οργανώσεις και σε ευρωπαϊκά φόρουμ. Έχει συμμετάσχει σε διαμαρτυρίες και εθελοντικές δράσεις όπως το συμβολικό άνοιγμα των διοδίων της Λεπτοκαρυάς τον Απρίλιο του 2015. 
Μετέχει και εκλέγεται συνεχώς στα εσωκομματικά όργανα του ΣΥΡΙΖΑ από το 2011 και μετά. Μεταξύ άλλων έχει διατελέσει μέλος της Ν.Ε. του ΣΥΡΙΖΑ Πιερίας (υπεύθυνη Περιβάλλοντος). Για πρώτη φορά ήταν υποψήφια στις βουλευτικές εκλογές στην Πιερία τον Μάιο του 2012, συγκεντρώνοντας 1.574 ψήφους.
Διεκδίκησε θέση περιφερειακής συμβούλου στις περιφερειακές εκλογές του 2014 στηρίζοντας για περιφερειάρχη τη Δέσποινα Χαραλαμπίδου με την Ριζοσπαστική Αριστερή Ενότητα και ήταν 1η σε ψήφους από την παράταξη.
Στις εκλογές του Ιανουαρίου του 2015 εξελέγη με το ΣΥΡΙΖΑ βουλευτής Πιερίας λαμβάνοντας 6.234 ψήφους. Επανεξελέγη στην έδρα της στις εκλογές του Σεπτεμβρίου της ίδιας χρονιάς.
Σφαίρα Ντάισον

Η σφαίρα Ντάυσον (αγγλικά: Dyson sphere) είναι υποθετική μεγακατασκευή η οποία περικλείει έναν αστέρα και συσσωρεύει την ενέργεια που ο αστέρας εκπέμπει. Η έννοια της κατασκευής αυτής αναπτύχθηκε αρχικά από τον συγγραφέα επιστημονικής φαντασίας Όλαφ Στάπλεντον στο μυθιστόρημα του με τίτλο Star Maker (1937), ενώ αργότερα η ιδέα προωθήθηκε και έγινε ευρύτερα γνωστή από τον φυσικομαθηματικό Φρήμαν Ντάυσον σε μελέτη που εκπόνησε το 1960 με τίτλο Search for Artificial Stellar Sources of Infrared Radiation (αναζήτηση για τεχνητές αστρικές πηγές υπέρυθρης ακτινοβολίας). Ο Ντάυσον εκτίμησε πως η ύπαρξη τέτοιων κατασκευών θα ήταν η λογική συνέπεια των αυξανόμενων αναγκών ενός τεχνολογικού πολιτισμού για ενέργεια και για την αναγκαιότητα διασφάλισης της προς την μακροχρόνια επιβίωση του. Πρότεινε επίσης πως η αναζήτηση για τέτοιου είδους κατασκευές θα μπορούσε να οδηγήσει στην ανακάλυψη εξελιγμένων και νοήμονων εξωγήινων μορφών ζωής. Θα μπορούσαν να υπάρχουν διάφοροι τύποι σφαιρών και η ικανότητα απορρόφησης ενέργειας τους θα αντιστοιχούσε στις βαθμίδες τεχνολογικής ανάπτυξης της κλίμακας Καρντάσεφ.
Οι διαφόρων τύπων παρόμοιες συσκευές οι οποίες ως στόχο έχουν την απευθείας εκμετάλλευση των αστέρων και την αποθήκευση της ενέργειας τους, ονομάζονται σφαίρες Ντάυσον, με κάποιες από τις υποθετικές αυτές προτάσεις να επεκτείνονται και στην δυνατότητα κατοίκησης ή ανάπτυξης βιομηχανίας επί των κατασκευών αυτών. Οι περισσότερες ιδέες αναπαριστώνται ως ένα κέλυφος το οποίο περικυκλώνει κάποιον αστέρα, υπάρχουν όμως και εκδοχές όπου η συσκευή είναι δακτύλιος ή συστοιχίες συσσωρευτών.
Καρλ-Χάιντς Ρούμενιγκε

Βιογραφία

Γεννήθηκε στις 25 Σεπτεμβρίου του 1955 στο Λίπσταντ της Βόρειας Ρηνανίας-Βεστφαλίας. Έγινε παίκτης της Μπάγερν Μονάχου το 1974, προερχόμενος από την ερασιτεχνική ομάδα της πόλης του Μπορούσια Λίπσταντ και σύντομα το ταλέντο του άρχισε να ξεχωρίζει.
Την περίοδο 1979-80 πέτυχε 26 τέρματα και χρίστηκε για πρώτη φορά πρώτος σκόρερ στην Μπούντεσλιγκα, επίτευγμα που επανέλαβε το 1981 και το 1984 με 29 και 26 γκολ αντίστοιχα.
Το 1980 κέρδισε τον τίτλο του "Ποδοσφαιριστή της χρονιάς" στη Γερμανία, ενώ δύο φορές του απονεμήθηκε ο τίτλος του Ευρωπαίου Ποδοσφαιριστή της Χρονιάς, το 1980 και το 1981.
Το 1984 αποκτήθηκε από την Ίντερ αντί του ποσού ρεκόρ των 5,7 εκατομμυρίων ευρώ . Ωστόσο η καριέρα του στην Ιταλία επισκιάστηκε από προβλήματα τραυματισμών και ο Ρούμενιγκε, παρά τα 24 τέρματα που πέτυχε, δεν κατάφερε να πλησιάσει την απόδοση που είχε στο Μόναχο. Μετά τη λήξη του συμβολαίου του στην ομάδα του Μιλάνου, αγωνίστηκε για δύο σεζόν στην ελβετική Σερβέτ, με την οποία το 1989 αναδείχτηκε πρώτος σκόρερ του ελβετικού πρωταθλήματος με 24 τέρματα, καθώς και καλύτερος ξένος παίκτης του πρωταθλήματος.

Εθνική ομάδα

Με την εθνική ομάδα της Γερμανίας συμμετείχε στα τελικά των Παγκοσμίων Κυπέλλων του 1978, του 1982 και του 1986. Το 1982 και 1986 η χώρα του ήταν φιναλίστ της διοργάνωσης.
Ο Ρούμενιγκε συμμετείχε με την εθνική ομάδα της χώρας του σε δύο Ευρωπαϊκά Πρωταθλήματα, κατακτώντας αυτό του 1980, όπου η Γερμανία κατέβαλε στον τελικό την ομάδα του Βελγίου με 2-1. Στη διοργάνωση του 1984 η Γερμανία αποκλείστηκε στην φάση των ομίλων. Συνολικά ο Ρούμενιγκε αγωνίστηκε με τη φανέλα της εθνικής Γερμανίας 95 φορές μεταξύ 1976 και 1986, πετυχαίνοντας 45 τέρματα.

Προπονητής

Από το 1990 ως το 1994 ο Ρούμενιγκε εργάστηκε στην τηλεόραση συμμετέχοντας σε σχολιασμούς αγώνων. Το 1991 έγινε αντιπρόεδρος της Μπάγερν Μονάχου μαζί με τον Φραντς Μπέκενμπαουερ, θέση που κράτησε ως το 2002, οπότε ανέλαβε επικεφαλής της Εκτελεστικής Επιτροπής του συλλόγου.

Διάφορα

Το 1983 το βρετανικό ντουέτο της ποπ Alan & Denise ηχογράφησε ένα τραγούδι για τα "αισθησιακά" γόνατα του παίκτη, με τίτλο  "Rummenigge, what a man". 
Τον Μάρτιο του 2004 ψηφίστηκε από τον Πελέ στο FIFA 100, ως ένας από τους 125 σπουδαιότερους εν ζωή ποδοσφαιριστές.
Τα αδέρφια του Βόλφγκανγκ (*1951) και Μίχαελ (*1964) ήταν επίσης ποδοσφαιριστές. Ο πρώτος είχε την μικρότερη επιτυχία, φτάνοντας πάντως να αγωνιστεί στην δεύτερη κατηγορία, ενώ ο δεύτερος αγωνίστηκε στην Μπάγερν Μονάχου μεταξύ 1982-88 και στην Μπορούσια Ντόρτμουντ μεταξύ 1988-94, ενώ υπήρξε και διεθνής.
Φάντο

Κατηγορίες της μουσικής φάδο

Υπάρχουν δυο κύριες παραλλαγές της μουσικής φάδο, τα φάδο της Κόιμπρα, που είναι πιο εκλεπτυσμένα, και τα φάδο της Λισαβόνας, που είναι και τα δημοφιλέστερα.

Φάδο της Κοΐμπρα

Τα παραδοσιακά φάδο της Κοΐμπρα προέρχονται από τις ακαδημαϊκές παραδόσεις του πανεπιστημίου της πόλης. Τραγουδιούνται μόνο από άνδρες, οι οποίοι είναι γενικά ντυμένοι στα μαύρα, όπως κι οι μουσικοί, καθώς είναι το παραδοσιακό ακαδημαϊκό ένδυμα. 
Ένα σύνολο τραγουδιστών και μουσικών ονομάζεται tuna, ομάδες που υπάρχουν σε όλα τα πανεπιστήμια της Πορτογαλίας. Εξάλλου, κάθε χρόνο στο Πόρτο γίνεται διεθνής συνάντηση ομάδων φάδο και από πανεπιστήμια της Ισπανίας, της Ιταλίας και της Αργεντινής.

Φάδο της Λισαβόνας

Τραγουδιέται τόσο από άνδρες όσο και γυναίκες σε δημόσιους χώρους ή σε casas de fado, στα σπίτια του φάδο, ενώ είναι πιο χαρούμενο από τα φάδο της Κόιμπρα.

Καλλιτέχνες της μουσικής φάδο

Τα σύγχρονα τραγούδια φάδο είναι δημοφιλή στην Πορτογαλία κι έχουν αναδείξει πολλούς γνωστούς καλλιτέχνες σε όλο τον κόσμο.
Η πρώτη μεγάλη τραγουδίστρια φάδο ήταν η Μαρία Σεβέρα, που έζησε στο πρώτο μισό του 19ου αιώνα. Κατά τις δεκαετίες του '20 και του '30, μια σειρά ηχογραφήσεων φάδο της Κόιμπρα έγινε ιδιαίτερα δημοφιλής. Οι κιθαρίστες Αρτούρ και Κάρλος Παρέδες, πατέρας και γιος, έγιναν πρωτοπόροι αυτού του είδους στην πορτογαλική κιθάρα.
Η πασίγνωστη Αμάλια Ροντρίγκεζ καθιέρωσε την πιο γνωστή μορφή τραγουδιών φάδο. Μετά την εξαφάνισή της, ένα νέο κύμα ερμηνευτών πρόσθεσε στυλιστικές διαφορές κι έκανε περισσότερο δημοφιλή σε ολόκληρο τον κόσμο την παραδοσιακή μουσική της Πορτογαλίας. Η Ντούλτσε Πόντες ανέμειξε την παραδοσιακή με τη σύγχρονη πορτογαλική μουσική, ενώ η Κριστίνα Μπράνκο και το συγκρότημα Μαντρεντέους πρόσθεσαν μουσικά όργανα και νέους ρυθμούς, διατηρώντας από τα παραδοσιακά φάδο το μελαγχολικό τους στυλ και την αίσθηση του saudade.
Εθνική Σαουδικής Αραβίας (ποδόσφαιρο ανδρών)

Παγκόσμιο Κύπελλο

Η Σαουδική Αραβία προκρίθηκε σε τελική φάση Παγκοσμίου Κυπέλλου τέσσερις συνεχόμενες φορές, με την παρθενική της εμφάνιση να πραγματοποιείται στο Μουντιάλ του 1994. Στο Παγκόσμιο Κύπελλο του 1994, η Σαουδική Αραβία με δύο νίκες επί του Μαρόκου και του Βελγίου προκρίθηκαν στην φάση των 16 και αποκλείστηκαν γνωρίζοντας την ήττα από την Σουηδία. Η Σαουδική Αραβία αποκλείστηκε στον πρώτο γύρο των επόμενων τριών Παγκοσμίων Κυπέλλων.

Ασιατικό Κύπελλο

Η Σαουδική Αραβία έχει κερδίσει το Κύπελλο Ασίας τρεις φορές (1984, 1988 και 1996).

Στατιστικά

Ο Μοχάμεντ Αλ-Ντεαγέα είναι πρώτος σε συμμετοχές για την εθνική Σαουδικής Αραβίας, με 172, ενώ πρώτος σκόρερ είναι ο Ματζέντ Αμπντουλάχ με 71 γκολ.
Γιώργος Αγγελόπουλος

Βιογραφικά στοιχεία

Είναι γιος του εφοπλιστή Κωνσταντίνου Αγγελόπουλου και εγγονός του βιομηχάνου Παναγιώτη Αγγελόπουλου. Είναι επίσης αδερφός του Παναγιώτη Αγγελόπουλου. Δραστηριοποιείται στο χώρο του εφοπλισμού και των πετρελαιοειδών. Είναι επίσης συνιδιοκτήτης της ομάδας καλαθοσφαίρισης του Ολυμπιακού, μαζί με τον αδερφό του Παναγιώτη.
Αθανάσιος Σκληρός

Βιογραφικό

Γεννήθηκε στον Χάνδακα. Σπούδασε στο Ελληνικό Γυμνάσιο της Βενετίας και ιατρική στο Πανεπιστήμιο της Πάδοβας, του οποίου έγινε διδάκτορας το 1615. Στη συνέχεια γύρισε στην Κρήτη, όπου εργάστηκε ως γιατρός. Τιμήθηκε από τη Βενετική Δημοκρατία με το αξίωμα του αρχιάτρου. Στο Τουρκοβενετικό πόλεμο (1645-1669), που έληξε με την κατάληψη της Κρήτης από τους Οθωμανούς και τον τερματισμό της βενετικής κυριαρχίας στο νησί, ο Σκληρός έχασε το γιο του και τελικά πέθανε το 1664 στο Χάνδακα που ήταν υπό την πολιορκία των οθωμανικών στρατευμάτων. Σε ένα ποίημα του, που αποτελείται από 9287 ιαμβικούς τρίμετρους στίχους και το οποίο εκδόθηκε το 1867 από τον Κωνσταντίνο Σάθα με τον τίτλο «Αθανασίου εκ Πικριδών ιατρού θρήνος εις την εαυτού Κρητομήτορα πάτρην της απάσης νήσου καταστροφής ένεκεν», ο Σκληρός έδωσε μια πολύ παραστατική περιγραφή των δεινών του Τουρκοβενετικού πολέμου. Συνέγραψε επίσης υπόμνημα στα έργα του Ιπποκράτη. Κατά τον Σάθα ο Σκληρός διέθετε μία από τις πλουσιότερες βιβλιοθήκες της εποχής του.
Α.Π.Σ.Ε. Αμφιάλη

Τμήμα ποδοσφαίρου

Μεγαλύτερη διάκριση του ποδοσφαιρικού τμήματος αποτελεί η μοναδική συμμετοχή του στην Β' Εθνική Κατηγορία την περίοδο 1975-76. Επίσης αξιοσημείωτο, είναι πως τις περιόδους 1986-87, 1987-88, 1989-90, 1990-91, 1991-92, 1992-93, 1993-94, 1994-95, 1995-96, 2008-09 και 2009-10 αγωνίστηκε στην Δ' Εθνική Κατηγορία. Σήμερα αγωνίζεται στις διοργανώσεις της Ε.Π.Σ. Πειραιά. Έδρα της ομάδας είναι το Δημοτικό Γήπεδο Κερατσινίου «Σιταποθήκες», χωρητικότητας 1.100 θέσεων.

Τμήμα καλαθοσφαίρισης

Το τμήμα καλαθοσφαίρισης του συλλόγου δημιουργήθηκε το 1985 και το 1999 απορρόφησε τον Γ.Σ. Φειδιππίδης Αμφιάλης. Αρχικά αγωνιζόταν στην Ε.Σ.Κ. Αττικής και έπειτα την διάσπασή της, πλέον αγωνίζεται στην Ε.Σ.ΚΑ. Νότιας Αττικής. Έδρα της ομάδας αποτελεί το Κλειστό Σιταποθηκών «Π. Μπακογιάννης».
Απελευθέρωση των Μακεδόνων κομμουνιστών

Την 1η Ιουλίου 1941 ή 30 Ιουνίου, αποφυλακίστηκε από τις γερμανικές δυνάμεις κατοχής ομάδα κομμουνιστών κρατουμένων σλαβόφωνων από τις φυλακές της Ακροναυπλίας, έπειτα από παρέμβαση της Βουλγαρίας. Η τελευταία αποτελούσε σύμμαχο των Δυνάμεων του Άξονα και μια από τις τρεις δυνάμεις κατοχής της ελληνικής επικράτειας κατά τον Β΄ Παγκόσμιο Πόλεμο. Η αποφυλάκιση έγινε με σκοπό να βοηθηθεί η βουλγαρική αυτονομιστική δραστηριότητα στη Μακεδονία, αλλά είχε αντίθετα αποτελέσματα, καθώς οι περισσότεροι αποφυλακισμένοι συμμετείχαν στο ΕΑΜ και στον ΕΛΑΣ. Τουλάχιστον πέντε από τους είκοσι εφτά εκτελέστηκαν αργότερα από τις δυνάμεις κατοχής.

Οι συνθήκες αποφυλάκισης

Οι βουλγαρικές αρχές, με κίνητρο τον προσεταιρισμό των Σλαβόφωνων της Μακεδονίας, προσπάθησαν να παρουσιάσουν ότι οι Μακεδόνες με βουλγαρική συνείδηση ήταν η πολυπληθέστερη ομάδα της Μακεδονίας. Με αποδεικτικό μέσο την απλή δήλωση βουλγαρικής ιδιότητας, κανονίστηκε η απελευθέρωση 27 κομμουνιστών από τους εκατοντάδες πολιτικούς κρατούμενους που είχαν παραδοθεί από την ελληνική κυβέρνηση στις γερμανικές αρχές. Μερικοί από τους κρατούμενους απλώς γνώριζαν τη γλώσσα ή κάποιες λέξεις της. Σύμφωνα με τον Γιάννη Ιωαννίδη, μέλος του Πολιτικού Γραφείου του ΚΚΕ την εποχή αυτή και έγκλειστο στην Ακροναυπλία, η απελευθέρωση ρυθμίστηκε από τον ίδιο και άλλα στελέχη του ΚΚΕ. Αυτοί που απελευθερώθηκαν από τις φυλακές της Ακροναυπλίας  με επέμβαση της τότε βουλγαρικής κυβέρνησης ήταν οι εξής.

Αντιδράσεις από τις Ελληνικές και κατοχικές αρχές

Οι ελληνικές αρχές, μόλις πληροφορήθηκαν το γεγονός, ήρθαν σε επαφή με τις κατοχικές δυνάμεις ζητώντας εκ νέου την σύλληψη των 27. Σε επιστολή του στις 27-8-1941 το ελληνικό Υπουργείο Δημόσιας Τάξης προς τους Ιταλούς ζητούσε πληροφόρηση για το αν έχουν ληφθεί εντολές για την σύλληψή τους, ώστε να εκδόσει εντάλματα. Στις 9-9-1941 η κυβέρνηση Τσολάκογλου απέστειλε ρηματική διακοίνωση στον Γερμανό επιτετραμμένο, Άλτενμπουργκ, στο οποίο ζητούσε τη σύλληψή τους. Μετά από συνεννοήσεις μεταξύ Γερμανών και Ιταλών, ο Άλτενμπουργκ στις 15-9-1941 γνωστοποίησε την αποδοχή του αιτήματος της κατοχικής κυβέρνησης. Μερικοί από τους αποφυλακισθέντες συνελήφθησαν εκ νέου και κλείστηκαν πάλι σε φυλακές. Αποδείκτηκε τελικά ανώφελη η απόφαση της Βουλγαρίας να απελευθερώσει τους Σλαβομακεδόνες Κομμουνιστές για να τους καταστήσει κήρυκες των ιδεών της.

Η μετέπειτα δράση τους

Σύμφωνα με τον καθηγητή Ιωάννη Κολιόπουλο, στo βιβλίο του  «Λεηλασία Φρονημάτων», η απελευθέρωσή τους εξυπηρέτησε τα συμφέροντα της Βουλγαρίας στην περιοχή αλλά δεν αναφέρονται σχέσεις των αποφυλακισθέντων με τις κατοχικές δυνάμεις εκτός από τον Δέλιο Παπανεδέλκο όπου αναφέρεται ότι ήταν (ή είχε υπάρξει) στέλεχος το 1942 στην Βουλγαρική Λέσχη Θεσσαλονίκης. Σε νεότερες μελέτες των καθηγητών Στράτου Δορδανά και Αθανασίου Καλλιανιώτη, αναφέρεται ότι δεν αποδείχθηκε καμία σχέση των απελευθερωθέντων με τις κατοχικές δυνάμεις. Επιπροσθέτως πέντε ή έξι από αυτούς εκτελέστηκαν από τους κατακτητές, ενώ η πλειοψηφία των υπόλοιπων εντάχθηκε στην Εθνική Αντίσταση και πολέμησε τις κατοχικές δυνάμεις.
Συμβίωση (βιολογία)

Στη Βιολογία με τον όρο συμβίωση που αποτελεί και διεθνή όρο (symbiosis) ή κατ΄ άλλους βιολογική αμοιβαιότητα (mutualism), χαρακτηρίζεται η σχέση που μπορεί ν΄ αναπτυχθεί μεταξύ ανόμιων οργανισμών από την οποία ωφελούνται και οι δύο εταίροι που στη προκειμένη περίπτωση έκαστος ονομάζεται "συμβιωτικός οργανισμός" (symbiot).
Για παράδειγμα τέτοια συμβίωση παρατηρείται ανάμεσα στο καβούρι Pagarus και της θαλάσσιας ανεμώνης Adamsia Palliata η οποία και ζει στο όστρακο του κάβουρα. Από τη συμβίωση αυτή η μεν ανεμώνη τρέφεται με υπολείμματα τροφής του κάβουρα, ο δε κάβουρας είναι μεν καμουφλαρισμένος από την ανεμώνη της οποίας τα νηκτικά κύτταρά της και τον προστατεύουν. Παρόμοια τέτοια σχέση παρατηρείται και σε είδη ψαριών που φωλιάζουν μέσα σε επικίνδυνες ανεμώνες. ή όπως σε ιπποπόταμους και μικρά πουλιά που τρέφονται από υπολείμματα των τροφών τους ενώ ταυτόχρονα τους καθαρίζουν από τυχόν εξωπαράσιτα.
Μόσφελσμπερ

Τόπος ταφής του Έγκιλ Σκάλαγκριμσον

Ο Έγκιλ Σκάλαγκριμσον, ο ποιητής και πολεμιστής Βίκινγκ, υποτίθεται ότι θάφτηκε κοντά στην πόλη μαζί με τον ασημένιο θησαυρό του.
The Year of the Voyager

CD 1

1. Final Product (Dane, Loomis) - 5:09

2. My Acid Words (Dane, Loomis) - 6:04

3. What Tomorrow Knows / Garden of Grey (Dane, Loomis) - 4:21

4. Next in Line (Dane, Loomis) - 5:21

5. Enemies of Reality (Dane, Loomis) - 4:52

6. I, Voyager (Dane, Loomis) - 6:14

7. The Politics of Ecstasy (Dane, Loomis) - 7:36

8. The River Dragon Has Come (Dane, Loomis) - 5:16

9. I Am the Dog (Dane, Loomis) - 4:46

10. Dreaming Neon Black (Dane, Smyth) - 6:32

CD 2

1. Matricide (Dane, Loomis) - 5:44

2. Dead Heart in a Dead World (Dane, Loomis) - 4:41

3. Inside Four Walls (Dane, Loomis) - 5:20

4. The Learning (Dane, Loomis) - 9:50

5. Sentient 6 (Dane, Loomis) - 7:06

6. Narcosynthesis (Dane, Loomis) - 6:02

7. The Heart Collector (Dane, Loomis) - 6:53

8. Born (Dane, Loomis) - 5:58

9. This Godless Endeavor (Dane, Loomis) - 9:25
ΚΦ Βλάζνια Σκόδρα

Ιστορία

Η ομάδα «Κλούμπι ι Φουτμπολίτ Βλάζνια» (Klubi i Futbollit Vllaznia) ιδρύθηκε το 1919 και αποτελεί τον παλαιότερο σύλλογο στην Αλβανία. Το 1929 μετονομάστηκε σε «Μπασκίμι Σκόντραν» (Bashkimi Shkodran). Έκανε το ντεμπούτο της στην ανώτερη κατηγορία ποδοσφαίρου της Αλβανίας το 1930.
Χρυσός Δούκης

Βιογραφικά στοιχεία

Ο Χρυσός Δούκης γεννήθηκε το 1881 ή το 1884 στην Καστοριά. Ήταν αδερφός του Σπυρίδωνα Δούκη. Έδρασε ως οπλαρχηγός αντάρτικου σώματος στη λίμνη της Καστοριάς κατά τη διάρκεια του Μακεδονικού Αγώνα, συνεργαζόμενος αρχικά με τον Παύλο Μελά, εναντίον των Βουλγάρων κομιτατζήδων και των Οθωμανικών αρχών. Το 1908 μετά την Επανάσταση των Νεότουρκων και τη δεινή θέση, στην οποία βρέθηκαν πολλοί Μακεδονομάχοι οπλαρχηγοί, αναγκάστηκε να μεταναστεύσει στις ΗΠΑ. Επανήλθε το 1912 για να καταταχθεί στον Ελληνικό Στρατό ως εθελοντής. Κατά τον Α΄ και Β΄ Βαλκανικό Πόλεμο πήρε μέρος ως επικεφαλής στρατιωτικού αποσπάσματος, αποτελούμενου από Καστοριανούς. Έλαβε επίσης μέρος με το σώμα του, στον Βορειοηπειρωτικό Αγώνα, μετά το 1914. Το 1916 συμμετείχε στο Κίνημα της Εθνικής Αμύνης. Το 1918 κατατάχθηκε ως μόνιμος στρατιωτικός και έλαβε το βαθμό του ανθυπολοχαγού, το 1929. Ασχολήθηκε με την παραδοσιακή Μακεδονική μουσική ως τραγουδιστής και ηχογράφησε 10 δημοτικά Καστοριανά τραγούδια για το Μουσικό Λαογραφικό Αρχείο της Μέλπως Μερλιέ.
12ος αιώνας π.Χ.

Ο 12ος αιώνας π.Χ. αρχίζει με το έτος 1200 π.Χ. και τελειώνει στις 31 Δεκεμβρίου του έτους 1101 π.Χ.
Τηγανητά φιστίκια

Τα τηγανιτά φιστίκια είναι ένα σνακ με προέλευση τις ΗΠΑ. Η παρασκευή τους είναι απλή, τα φιστίκια τηγανίζονται σε μαγειρικό λάδι. Τρώγονται ολόκληρα με το κέλυφος. Η διαδικασία του τηγανίσματος δεν αλλάζει την γεύση του ξηρού καρπού, αλλά αλλάζει την υφή και την γεύση του κελύφους - ειδικά αν χρησιμοποιούνται καρυκεύματα -  για να γίνουν πιο εύγευστα.
Κλείτωρ Αχαΐας

Τοποθεσία - Λοιπά στοιχεία

Ο Κλείτορας απέχει 9 χλμ. από την Κλειτορία, έδρα της Δημοτικής Ενότητας στην οποία ανήκει. Είναι ορεινός οικισμός σε υψόμετρο 704 μέτρων και οι κάτοικοί του ασχολούνται κυρίως με την γεωργία και την κτηνοτροφία. 
Στην απογραφή του 2011 ο οικισμός βρέθηκε να έχει 20 κατοίκους.

Διοικητική ιστορία

Ο Κλείτορας από το 1835 μέχρι το 1837 υπήρξε οικισμός του τότε Δήμου Κλειτορίας, ενώ από το 1837 μέχρι το 1845 αποτέλεσε οικισμό του τότε Δήμου Αροανείας. Στη συνέχεια επανεντάχθηκε στο Δήμο Κλειτορίας όπου και παρέμεινε μέχρι το 1912. Κατόπιν με την κατάργηση των Δήμων ορίστηκε έδρα της Κοινότητος Κλείτορος. Το 1998 με την εφαρμογή της διοικητικής  διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως έδρα του ομώνυμου Δημοτικού Διαμερίσματος. Το 2011 βάσει της διοικητικής μεταρρύθμισης "Καλλικράτης" εντάχθηκε στον διευρυμένο Δήμο Καλαβρύτων.
Λέοντες Θεσσαλονίκης Αθλητικός Σύλλογος Ράγκμπι

Ιστορία

Ο σύλλογος ιδρύθηκε τον Μάιο του 2008 από ένα πυρήνα 10 παικτών με αγάπη και πάθος για το άθλημα. Οι Lions όπως είναι ευρέως γνωστοί από την ίδρυση τους, ξεκίνησαν το εγχείρημα της δημιουργίας μιας ομάδας ράγκμπι από την αρχή, στηριζόμενοι στις αξίες της τιμιότητας, του πάθους, της αλληλεγγύης, της πειθαρχίας και του σεβασμού, αξίες που αποτελούν την ραχοκοκαλιά του αθλήματος που ονομάζεται ράγκμπι. Οι Lions αναπτύχθηκαν με γοργούς ρυθμούς και το Νοέμβριου του 2008 έπαιξαν τον πρώτο επίσημο αγώνα τους στα πλαίσια του πανελληνίου πρωταθλήματος Ράγκμπι της Ελληνικής Ομοσπονδίας Ράγκμπι, ενάντια στους "Μακεδόνες Ευόσμου". Η ιστορία έγραψε Μακεδόνες 20 - Lions 24. Η μεγάλη νίκη απέναντι σε μια δύσκολη και δυνατή ομάδα εδραίωσε τους Lions σαν έναν υπολογίσιμο αντίπαλο στο ελληνικό Ράγκμπι. Το τέλος της αγωνιστικής χρονιάς 2008-09 βρήκε τους Lions στην τέταρτη θέση της κατάταξης του πανελληνίου πρωταθλήματος.
Αστρογαλέος

Περιγραφή

Είναι καρχαρίας μεσαίου μεγέθους (50-100 cm, αν και μερικές φορές μπορεί να φτάσει μέχρι 140 cm). Η ράχη του είναι γκρίζου ή καφέ χρώματος και καλύπτεται με λευκά στίγματα στα οποία οφείλει το όνομα του. Η κοιλιά του είναι λευκή.

Κατανομή

Ο αστρογαλέος ζει σε στον ανατολικό Ατλαντικό Ωκεανό, από την Μεγάλη Βρετανία μέχρι τις Κανάριες νήσους. Απαντάται επίσης σε σχεδόν ολόκληρη την Μεσόγειο,
Ζει κυρίως στον πυθμένα τις υφαλοκρηπίδας.

Βιολογία

Τρέφεται κυρίως με καρκινοειδή, όπως τα καβούρια και οι αστακοί.
Είναι ζωοτόκο ψάρι.
Τουρμπές

Ο τουρμπές (ο όρος προέρχεται από τον τουρκικό όρο türbe, που μεταφράζεται στα ελληνικά ως τάφος, τύμβος) αναφέρεται σε μνημεία-μαυσωλεία της οθωμανικής περιόδου.
Αλέξανδρος της Βυρτεμβέργης (1801-1844)

Βιογραφία

Ήταν ο πρωτότοκος γιος του Γουλιέλμου-Φρειδερίκου-Φιλίππου πρίγκιπα της Βυρτεμβέργης και της Βιλελμίνης, κόρης του Καρόλου-Αυγούστου-Γουλιέλμου βαρόνου φον Τούνντερφελτ-Ρόντις.
Γεννήθηκε στην Κοπεγχάγη και έλαβε στρατιωτική εκπαίδευση. Έγινε αντισυνταγματάρχης του 3ου Συντάγματος Ιππικού της Βυρτεμβέργης, το οποίο στάθμευε στο Έσσλινγκεν αμ Νεκαρ. Ο ίδιος διέμενε στο ανάκτορο Άνω Φοίνιξ και το θέρος στο ανάκτορο Ζέραχ. Εκεί τον επισκεπτόταν ποιητές και οι συναντήσεις τους ήταν γνωστές ως Κύκλος των Ποιητών του Ζέραχ. Είχε ιδιαίτερα στενή σχέση με τον ποιητή Νικόλαους Λέναου, που μοιραζόταν την ίδια μελαγχολία.
Ο Αλέξανδρος υπέφερε από χρόνιους πονοκεφάλους και μετέβη στην Ιταλία το 1843 για τη βελτίωση της υγείας του, αλλά μάταια. Επέστρεψε στο Βίλντμπατ, όπου έπαθε ανακοπή το 1844 και τάφηκε στο Στίφτςκιρχε της Στουτγάρδης. Ήταν 43 ετών.
Ερρίκος ντελ Βάστο

Βιογραφία

Ήταν γιος τού Μαμφρέδου μαργράβου της Δυτικής Λιγουρίας. Ο πάππος τού Μαμφρέδου, ο Ανσέλμο Β΄, ήταν εγγονός τού Αλεράμο, ιδρυτή τού Οίκου. Αδέλφια του ήταν ο Βονιφάτιος μάργραβος της Δυτικής Λιγουρίας και η Αδελαΐδα, σύζυγος πρώτα τού Ρογήρου Α΄ της Σικελίας και μετά τού Βονιφάτιου Α΄ της Ιερουσαλήμ. Ο Βονιφάτιος ίδρυσε τον κλάδο των μαρκησίων τού Σαλούτσο, ενώ άλλοι αδελφοί τους κλάδους Μπούσκα, Λάντσια, Σαβά και Σαβόνα.
Έλαβε το Πατερνό και την Μπούτερα στη Σικελία από τον Ρογήρο Α΄ ή από την Αδελαΐδα κατά την αντιβασιλεία της μετά το 1101. Εθεωρείτο ο κόμης των Λομβαρδών στη Σικελία και τού κλάδου των Αλεράμιτσι στη νήσο αυτή. Ο ανιψιός του Ρογήρος Β΄ της Σικελίας ονόμασε έναν γιο του Ερρίκο. Ήταν ο ιδρυτής τού κλάδου των Ματσανίνο.
Σύμφωνα με τον Αλέξανδρο τού Τελέζε, ήταν ιδέα τού Ερρίκου ο Ρογήρος Β΄, που τότε ήταν κυρίαρχος της Ν. Ιταλίας, από κόμης της Σικελίας, να λάβει τον τίτλο τού βασιλιά της και να εγκατασταθεί στο Παλέρμο, όπου υποτίθεται, ότι είχαν κυβερνήσει από εκεί οι βασιλείς της Σικελίας. Πράγματι ο Ρογήρος Β΄ στέφθηκε το 1130 σύμφωνα με την πρόταση αυτή.

Οικογένεια

Νυμφεύτηκε τη Φλαντρίνα, κόρη τού Ρογήρου Α΄ κόμη της Σικελίας από τη 2η σύζυγό του Ερεμβούργα του Μορταίν.